stanford-oval/wikipedia huggingface dataset:
הרצח בעין כרם
הרצח

ב-22 בפברואר 1986 רצח נער בן 14 את ארבעת בני משפחתו בשנתם. תחילה רצח את אמו ואת אביו, לאה וניסים כהן, אשר ישנו יחדיו בקומה התחתונה של הבית, ומיד לאחר מכן עלה אל הקומה העליונה ורצח את אחיותיו, ענת שהייתה חיילת, ושירה שהייתה תלמידת תיכון. הרצח בוצע באמצעות רובה M-16 שהיה ברשות אביו, ששירת במילואים באותה עת. שבוע לפני הרצח, בחופשתו הקודמת מהמילואים, הסביר אביו לבנו כיצד להרכיב את הרובה ולעשות בו שימוש.
לאחר הרצח, הגיע הרוצח לבית שכניו וסיפר להם כי פורץ חדר לבית ועשה את המעשה. עם זאת, כשבלשי המשטרה הגיעו אל זירת הרצח ולא מצאו סימני פריצה, גרס הנער כי "יצור ירוק" הורה לו לבצע את הרצח, וטען בין היתר שהושפע מהסרט "הפרפר" משנת 1973 בכיכובו של דסטין הופמן. הנער סירב לשתף פעולה עם החוקרים מעבר לכך, ועמד על גרסה זו.
לאחר שנשלח להסתכלות פסיכיאטרית בת שבועות אחדים בבית החולים טלביה, הנער נמצא כשיר לעמוד לדין. משפטו של הנער התקיים בדלתיים סגורות בפני בית המשפט המחוזי בירושלים, בשבתו כבית משפט לנוער. כבר בתחילת המשפט, ולפני שדיבר עם הנער, הדגיש השופט טל כי על אף הקביעה הרפואית שהנער שפוי וכשיר לעמוד לדין, לא יתייחס אליו כ"אחד האדם" (כלומר, נאשם רגיל שרצח בכוונה תחילה) שכן לא יעלה על הדעת שאדם שפוי היה מבצע מעשה כזה. קביעה זו, וכן הקושי של התביעה למצוא מניע לטבח, הובילו לחתימה על עסקת טיעון עם הפרקליטות, לפיה הנער יואשם בהריגה בלבד. הנער נמצא אשם והשופט אברהם בן-הדור גזר עליו 9 שנות מאסר. בטרם הגיעו לגיל 18, ריצה הנער את עונשו במוסד לעבריינים צעירים "מצפה ים" בהרצליה, ולאחר מכן הועבר לבית הסוהר מעשיהו. מתוך תשע השנים אשר נגזרו עליו, ריצה בסך הכל שש שנים בטרם שוחרר. עקב כך שלא הורשע ברצח, ירש הנער את כל רכוש משפחתו, כולל הבית והפנסיה של הוריו.
לאורך כל החקירה, המשפט והמאסר, הנער נהג בקור רוח, לא התאבל על מות משפחתו, ולא הביע חרטה. הוא אף בירר עם עורך דינו כבר בשלבים הראשוניים ביותר במשפט, האם יוכל לרשת את משפחתו, וכן ביקש מהשופט צו איסור פרסום.
לאחר הרצח

לקראת ועדת השחרורים שהתכנסה לדון בבקשה לניכוי שליש מעונשו, ערכה העיתונאית רות יובל ריאיון עם הרוצח.
מששוחרר הרוצח, ירש את בית משפחתו ואת הפנסיות של הוריו מעיריית ירושלים ומשרד החינוך. בהמשך למד כלכלה באוניברסיטת תל אביב והשלים לימודי תואר שני בפקולטה להנדסה תעשייה וניהול של הטכניון. הוא נישא, נולדו לו ילדים, והוא השתלב בתפקיד פיננסי בכיר בחברת היי-טק במרכז ישראל.
מקור
האירוע חזר לתודעת הציבור לאחר שבדצמבר 2020 שודרה ב-yes דוקו סדרה תעודית בשם "המניע", המגוללת את סיפור האירוע. הפרשה זכתה להד תקשורתי יוצא-דופן לאירוע שהתחולל ב-1986, בין היתר בשל צו איסור הפרסום שהוטל, וכן כי בעת ימי הפרשה חלה שביתה של ועד עובדי ההנדסה ברשות השידור, מה שמנע סיקור נרחב של הפרשה בערוץ הראשון, דבר שהוביל את מפיקי הסרט "המניע" לערוך שחזור מפורט של הרגעים לאחר הרצח, כולל ניידות משטרה ושוטרים שהיו באותה תקופה, ועיצוב הבית כפי שתואר וצולם בתמונות, וכן ילד הדומה למבצע הרצח, שתיאר את שחזור הרצח עם החוקרים. בעקבות השידור ברשתות החברתיות הפיצו צופים אחדים את שמו של הרוצח שנאסר בפרסום, משום היותו קטין בעת הרצח. בינואר 2021 בעקבות הפרסום, הודיעה החברה בה עבד כי "הוחלט לסיים את עבודתו באופן מיידי בהסכמה".
הערות שוליים

↑  אבי דוידוביץ, רצח המוני בישראל, באתר אבי דוידוביץ, ‏2017-10-04
↑  אילה חסון, הסוד מעין כרם: 35 שנים לתעלומת הרצח שטלטל את המדינה, באתר חדשות 13, 1 בינואר 2021
↑  אייל ארליך, רצח / מקרה של סכיזופרניה מוקדמת?, כותרת ראשית, 26 בפברואר 1986
↑  אברהם בן-הדור, באתר הרשות השופטת
↑  זמן ישראל, הנער מעין כרם: הגרסה שלו, באתר זמן ישראל, 29 בינואר 2021
↑  עמי פרידמן, האם נחשפה זהות הרוצח מהסדרה "המניע"?, באתר ישראל היום, 7 בינואר 2021
↑   ניב הדס, הסדרה שכולם מדברים עליה? מדובר בהונאה, באתר הארץ, 7 בינואר 2021
↑  מיתר שליידר פוטשניק‏, לרגע אחד חשתי חמלה כלפי הרוצח מעין כרם שפוטר. מהר מאוד נבהלתי מעצמי, באתר וואלה, 15 בינואר 2021
↑  איתי בלומנטל, הנער שרצח את כל בני משפחתו בעין כרם לפני 35 שנה פוטר מעבודתו הבכירה, באתר ynet, 12 בינואר 2021
יותם שאו

| --- | --- |
אין תמונה חופשית
 לידה:  6 באפריל 1981 (בן 43)
 מדינה:  ישראל ישראל
 תקופת הפעילות:  מ-1991
 עיסוק:  שחקן, עורך
 פרופיל ב-IMDb
יותם שאו (נולד ב-6 באפריל 1981) הוא שחקן, במאי ועורך סדרות טלוויזיה ישראלי. גילם את דמותו של יורם לזר בסדרה "קופיקו".
ביוגרפיה > כשחקן

בשנת 1991, השתתף השחקן בסדרת הטלוויזיה "שבט כהן" ששודרה בערוץ הראשון. הסדרה, שנכתבה על ידי יוסף ויאיר לפיד, עסקה במשפחת כהן, משפחה ממעמד הביניים שנאלצת להתמודד עם בעיות חברתיות ומשפחתיות. השחקן גילם את דמותו של מיכאל, בנו של ראש המשפחה, דמות בעלת קווים דרמטיים והומוריסטיים.
ב-1993, שיחק בעונה הראשונה של סדרת הילדים "קופיקו" בערוץ הילדים, שם גילם את דמותו של יורם לזר, ומשתתף בהרפתקאותיו של הדמות הראשית קופיקו, הקוף השובב. הסדרה התבססה על ספרי הילדים של תמר בורנשטיין-לזר וזכתה להצלחה רבה בקרב ילדים. באותה שנה, השחקן גם הופיע ב"זהו זה!" ששודרה בערוץ הראשון.
בשנת 1994, הנחה שאו לצד גיא מרוז את השעשועון הטלוויזיוני ""מה ת'אומר?!", בו שלושה מתחרים מנסים להבין את דרך המחשבה של ילדים.
בשנת 1995, שיחק בסרט "לילסדה - קדחת אביב", סרט הביכורים של שמי זרחין, בתפקיד כפיר. הסרט מתרחש בארוחת ליל הסדר המשפחתית, שם כל אחד מבני המשפחה מתמודד עם דרמות אישיות. הסרט זכה לביקורות משבחות והוקרן בפסטיבלים רבים בחו"ל, כולל זכייה בפרס התסריט הטוב ביותר בפסטיבל הסרטים העולמי במונטריאול בשנת 1995.
בשנת 1996, השתתף שאו בפרסומת לבנק הפועלים, כ"מתרים" למס הכנסה.
שלוש שנים לאחר מכן, ב-1999, הופיע שאו בסרט קוונטין אמר לי, בו קולנוען פורץ עם רובה לספריית וידאו מקומית, ותופס בני ערובה בדרישה לקבל כסף להפקת סרט מקרן הקולנוע הישראלי.
בשנת 2004, התארח בעונה השנייה של סדרת הטלוויזיה "הפיג'מות" בערוץ הילדים, שם גילם את דמות רוחו של דוד המלך שעולה בטקס סיאנס, המגשימה משאלות לחברי הלהקה.
ביוגרפיה > כעורך ובמאי

בנוסף להיותו שחקן שאו משמש גם כעורך בתוכניות הטלוויזיה מי יפיל את המאסטר?, גולשי ספות, גולסטאר, גולסטאריות, הקודחים, מהפכה במטבח, בייק אוף, מאסטר שף, האזרח ק', "טיול אחרי צבא", למה זה טוב?, טאבו, פריפריה אימפריה, חתונה ממבט ראשון, סבתא בישלה, ארוחה של החיים ואף גם בעונה הראשונה של האח הגדול VIP.
בשנת 2005 היה אחראי דיגיטציה של סדרת הטלוויזיה "בולדוזר".
בשנת 2023 ביים את "אוטו אוכל – צו 8", סדרה ששודרה במלחמת חרבות ברזל, במהלכה אסף גרניט ורותי רוסו ייצאו לפגוש מפונים, מתנדבים וחיילים, ובישלו להם ארוחה בשטח.
הערות שוליים

↑  מה ת'אומר?! | תוכנית 1 - מה הם יודעים?, באתר כאן – תאגיד השידור הישראלי, 5 באוקטובר 1994
↑   מקבץ פרסומות 1996 ערוץ 2 רשת (35), סרטון בערוץ "Dinostalgic 90'", באתר יוטיוב (אורך: 04:20)
הסופר קאפ הרוסי בכדורגל נשים

| --- | --- |
 ענף:  כדורגל נשים
 תאריך ייסוד:  2021
 ארגון מפעיל:  התאחדות הכדורגל הרוסית
 מספר מתמודדים:  2
 מדינות משתתפות:  רוסיה רוסיה
 יבשת:  אירופה
 
הסופר קאפ הרוסי בכדורגל נשים (ברוסית: Суперкубок России по футболу среди женщин) הוא גביע שמשוחק בתחילת כל עונה בין אלופת רוסיה מהעונה האחרונה לזוכה גביע רוסיה של העונה האחרונה. רשמית נקרא הטורניר על פי הספונסר, "ליגה סטאבוק הסופר קאפ הרוסי בכדורגל נשים" (Лига Ставок - Суперкубок России по футболу среди женских команд).
אם האלופה ומחזיקת הגביע הן אותה קבוצה, אז הפיינליסטית של הגביע תשחק נגד האלופה במשחק הסופר קאפ. הגביע מאורגן על ידי התאחדות הכדורגל הרוסית ומורכב ממשחק אחד. הגביע ישוחק לראשונה במרץ 2021.
המשחקים

אלופה
| תאריך | מארחת | תוצאה | אורחת | אצטדיון | עיר | צופים | הערות/סימוכין |
| --- | --- | --- | --- | --- | --- | --- | --- |
| 8 במרץ 2021 | לוקומוטיב מוסקבה מחזיקת גביע רוסיה 2020  | 0:1 | צסק"א מוסקבה אלופת רוסיה 2020  | אצטדיון ניז'ני נובגורוד | ניז'ני נובגורוד | 500 |  |
| 18 ביוני 2022 | לוקומוטיב מוסקבה אלופת רוסיה 2021  | 1:2 | צסק"א מוסקבה מחזיקת גביע רוסיה 2021  | לוז’ניקי | מוסקבה | 1,500 | אנסטסיה פוסטובוייטובה שימשה כשופטת המשחק. |
| 17 ביוני 2023 | זניט סנקט פטרבורג אלופת רוסיה 2022  | 1:1 (4:5 בפנדלים) | צסק"א מוסקבה מחזיקת גביע רוסיה 2022  | VEB ארנה | מוסקבה |  |  |
| 8 ביוני 2024 | צסק"א מוסקבה מחזיקת גביע רוסיה 2023  | 0:1 | זניט סנקט פטרבורג אלופת רוסיה 2023  | גזפרום ארנה | סנקט פטרבורג | 15,063 |  |
| 2025 | לוקומוטיב מוסקבה מחזיקת גביע רוסיה 2024  | ?:? | זניט סנקט פטרבורג אלופת רוסיה 2024  |  |  |  |  |
המשחקים > זכיות והופעות במשחק לפי קבוצה

| קבוצה | זכיות | שנה | השתתפות | שנה |
| --- | --- | --- | --- | --- |
| לוקומוטיב מוסקבה | 2 | 2021, 2022 |  |  |
| צסק"א מוסקבה | 1 | 2024 | 3 | 2021, 2022, 2023 |
| זניט סנקט פטרבורג | 1 | 2023 | 1 | 2024 |
המשחקים > מלכות השערים

| שערים | שחקן | שנים | קבוצה |
| --- | --- | --- | --- |
| 1 | רוסיה מרינה פיודורובה | ‏2021, 2022 (2) | לוקומוטיב |
ראו גם

הסופר קאפ הרוסי בכדורגל
הערות שוליים

↑  "Первый в истории розыгрыш Суперкубка России по футболу среди женщин пройдет в начале марта" (ברוסית). טאס"ס. נבדק ב-2021-02-01.
↑  "Футбол по-своему отметит 8 марта" (ברוסית). pobedarf.ru. נבדק ב-2021-02-01.
↑  Футболистки "Локомотива" выиграли первый в истории Суперкубок России‏, vesti.ru
↑  ЖФК "Локомотив" - обладатель Лига Ставок Суперкубка России!
↑  https://rfs.ru/news/220619
דוד משה שטיינברג

| --- | --- |
אין תמונה חופשית
 לידה:  1871 בסרביה, האימפריה הרוסית 
 פטירה:  1941 (בגיל 70 בערך) 
 מוקד פעילות:  ארצות הברית, אוקראינה 
 סוגה:  חזנות 
 
דוד משה שטיינברג (1871–1941) היה חזן ומורהו של החזן שלמה מנדל.
קורות חייו

שטיינברג נולד בבסרביה (היום מולדובה). בילדותו היה חבר במקהלתו של אביו. אביו שלא היה נלהב משאיפותיו המוזיקליות של בנו והעדיף שיעמיק בלימוד תורה, שלח אותו לבסוף לאודסה ללמוד אצל החזן זלמן (סולומון) רזומני. בשנת 1902 קיבל שטיינברג את משרתו הראשונה בבית הכנסת Ahrele באודסה. משם המשיך לברדיצ'ב, וילנה ובשנת 1910 שב לאודסה כחזן של בית הכנסת הגדול של אודסה, שם כיהן במשך ארבע עשרה שנה.
בשנת 1924 היגר שטיינברג לארצות הברית שם שימש כחזן של מספר בתי כנסת, לרבות 'הבריסקר' בניוארק, ה'מונטיפיורי' ברובע הברונקס וה-וודרואו אבניו בבוסטון. בשנת 1929 הציעה חברת סרטי פרמאונט לשטיינברג להשתתף בסרט קולנוע אך הוא סרב. במהלך סיור קונצרטים בלונדון ב-1932, שוכנע שטיינברג לשוב לוילנא שם התגורר למשך חמש שנים נוספות תוך ביקור לסירוגין בצ'רנוביץ, אוסטריה.
בשנת 1937 שב שטיינברג לניו יורק וכיהן כחזן בבית הכנסת Hebrew Institute of University Heights שברובע הברונקס עד למותו בגיל 70 בשנת 1941.
בין לחניו

המעביר בניו
אבינו מלכנו
ישמחו
אנא עבדא
כי לקח טוב
כוהניך ילבשו צדק
והאופנים
The Pros and Cons of Hitch Hiking Tour

The Pros and Cons of Hitch Hiking Tour היה סיבוב ההופעות הראשון של מוזיקאי הרוק המתקדם הבריטי רוג'ר ווטרס, אשר החל באצטדיון הקרח יוהנסשוב, סטוקהולם, שוודיה ב-16 ביוני 1984, והסתיים במרכז האזרחי של לייקלנד, לייקלנד, ארצות הברית ב-14 באפריל 1985. סיבוב זה נועד לתמוך באלבום הבכורה שלו, The Pros and Cons of Hitch Hiking.
רשימת שירים

רשימה זו מתייחסת להופעתו של ווטרס במרכז האזרחי של לייקלנד, לייקלנד, ארצות הברית ב-14 באפריל 1985, וזו אינה מייצגת בהכרח הופעות אחרות שהתקיימו במסגרת סיבוב זה.
| --- | --- |
1. "Welcome to the Machine" 2. "Set the Controls for the Heart of the Sun" 3. "Money" 4. "If" 5. "Wish You Were Here" 6. "Pigs on the Wing 1" 7. "Get Your Filthy Hands Off My Desert" 8. "Southampton Dock" 9. "The Gunner's Dream" 10. "In the Flesh" 11. "Nobody Home" 12. "Have a Cigar" 13. "Another Brick in the Wall, Part 1" 14. "The Happiest Days of Our Lives" 15. "Another Brick in the Wall, Part 2": 16. "4:30 AM (Apparently They Were Travelling Abroad)" 17. "4:33 AM (Running Shoes)" 18. "4:37 AM (Arabs with Knives and West German Skies)" 19. "4:39 AM (For the First Time Today, Part 2)" 20. "4:41 AM (Sexual Revolution)" 21. "4:47 AM (The Remains of Our Love)" 22. "4:50 AM (Go Fishing)" 23. "4:56 AM (For the First Time Today, Part 1)" 24. "4:58 AM (Dunroamin, Duncarin, Dunlivin)" 25. "5:01 AM (The Pros and Cons of Hitch Hiking, Part 10)" 26. "5:06 AM (Every Stranger's Eyes)" 27. "5:11 AM (The Moment of Clarity)" הדרן 28. "Brain Damage" 29. "Eclipse"
הופעות

| #> אירופה | תאריך> אירופה | עיר> אירופה | מדינה> אירופה | מיקום> אירופה |
| --- | --- | --- | --- | --- |
| 1. | 16 ביוני 1984 | סטוקהולם | שוודיה | אצטדיון הקרח יוהנסשוב |
| 2. | 17 ביוני 1984 | סטוקהולם | שוודיה | אצטדיון הקרח יוהנסשוב |
| 3. | 19 ביוני 1984 | רוטרדם | הולנד | אהוי רוטרדם |
| 4. | 21 ביוני 1984 | לונדון | אנגליה | ארלז קורט |
| 5. | 22 ביוני 1984 | לונדון | אנגליה | ארלז קורט |
| 6. | 26 ביוני 1984 | ברמינגהאם | אנגליה | זירת NEC |
| 7. | 27 ביוני 1984 | ברמינגהאם | אנגליה | זירת NEC |
| 8. | 1 ביולי 1984 | פרנקפורט | גרמניה המערבית | אולם הפסטיבל |
| 9. | 3 ביולי 1984 | ציריך | שווייץ | האצטדיון המקורה |
| 10. | 6 ביולי 1984 | פריז | צרפת | היכל הספורט פריז-ברסי |
אמריקה הצפונית
| 11. | 17 ביולי 1984 | הרטפורד | ארצות הברית | המרכז האזרחי של הרטפורד |
| 12. | 18 ביולי 1984 | הרטפורד | ארצות הברית | המרכז האזרחי של הרטפורד |
| 13. | 20 ביולי 1984 | מזרח רתרפורד | ארצות הברית | זירת ברנדן ביירן |
| 14. | 21 ביולי 1984 | מזרח רתרפורד | ארצות הברית | זירת ברנדן ביירן |
| 15. | 22 ביולי 1984 | מזרח רתרפורד | ארצות הברית | זירת ברנדן ביירן |
| 16. | 24 ביולי 1984 | פילדלפיה | ארצות הברית | ספקטרום |
| 17. | 26 ביולי 1984 | רוזמונט | ארצות הברית | אולסטייט ארנה |
| 18. | 28 ביולי 1984 | טורונטו | קנדה | מייפל ליף גארדנס |
| 19. | 29 ביולי 1984 | טורונטו | קנדה | מייפל ליף גארדנס |
| 20. | 31 ביולי 1984 | מונטריאול | קנדה | מונטריאול פורום |
| 21. | 19 במרץ 1985 | דטרויט | ארצות הברית | ג'ו לואיס ארנה |
| 22. | 20 במרץ 1985 | ריצ'פילד | ארצות הברית | הקולוסיאום של ריצ'פילד |
| 23. | 21 במרץ 1985 | באפלו | ארצות הברית | אולם הזיכרון של באפלו |
| 24. | 23 במרץ 1985 | טורונטו | קנדה | מייפל ליף גארדנס |
| 25. | 26 במרץ 1985 | ניו יורק | ארצות הברית | אולם המוזיקה רדיו סיטי |
| 26. | 27 במרץ 1985 | ניו יורק | ארצות הברית | אולם המוזיקה רדיו סיטי |
| 27. | 28 במרץ 1985 | ניו יורק | ארצות הברית | אולם המוזיקה רדיו סיטי |
| 28. | 29 במרץ 1985 | פילדלפיה | ארצות הברית | ספקטרום |
| 29. | 30 במרץ 1985 | ווסטר | ארצות הברית | הצנטרום של ווסטר |
| 30. | 3 באפריל 1985 | אוקלנד | ארצות הברית | זירת הקולוסיאום של מחוז אוקלנד-אלמדה |
| 31. | 4 באפריל 1985 | אינגלווד | ארצות הברית | הפורום |
| 32. | 6 באפריל 1985 | פיניקס | ארצות הברית | קולוסיאום הוותיקים של אריזונה |
| 33. | 8 באפריל 1985 | יוסטון | ארצות הברית | הסמיט |
| 34. | 9 באפריל 1985 | אוסטין | ארצות הברית | מרכז פרנק ארווין |
| 35. | 11 באפריל 1985 | אטלנטה | ארצות הברית | האומני |
| 36. | 13 באפריל 1985 | פמברוק פיינס | ארצות הברית | הוליווד ספורטטוריום |
| 37. | 14 באפריל 1985 | לייקלנד | ארצות הברית | המרכז האזרחי של לייקלנד |
שירים מתוך סיבוב ההופעות

רשימה זו מייצגת את כל ההופעות שהתקיימו בסיבוב זה, מלבד הופעה 8.
שירים מתוך סיבוב ההופעות > שירי רוג'ר ווטרס

| אלבום | שיר | פעמים |
| --- | --- | --- |
| The Pros and Cons of Hitch Hiking (1984) | "4:30 AM (Apparently They Were Travelling Abroad)" | 36 |
| The Pros and Cons of Hitch Hiking (1984) | "4:33 AM (Running Shoes)" | 36 |
| The Pros and Cons of Hitch Hiking (1984) | "4:37 AM (Arabs with Knives and West German Skies)" | 36 |
| The Pros and Cons of Hitch Hiking (1984) | "4:39 AM (For the First Time Today, Part 2)" | 36 |
| The Pros and Cons of Hitch Hiking (1984) | "4:41 AM (Sexual Revolution)" | 36 |
| The Pros and Cons of Hitch Hiking (1984) | "4:47 AM (The Remains of Our Love)" | 36 |
| The Pros and Cons of Hitch Hiking (1984) | "4:50 AM (Go Fishing)" | 36 |
| The Pros and Cons of Hitch Hiking (1984) | "4:56 AM (For the First Time Today, Part 1)" | 36 |
| The Pros and Cons of Hitch Hiking (1984) | "4:58 AM (Dunroamin, Duncarin, Dunlivin)" | 36 |
| The Pros and Cons of Hitch Hiking (1984) | "5:01 AM (The Pros and Cons of Hitch Hiking, Part 10)" | 36 |
| The Pros and Cons of Hitch Hiking (1984) | "5:06 AM (Every Stranger's Eyes)" | 36 |
| The Pros and Cons of Hitch Hiking (1984) | "5:11 AM (The Moment of Clarity)" | 36 |
שירים מתוך סיבוב ההופעות > שירים נוספים

| אמן | אלבום | שיר | פעמים |
| --- | --- | --- | --- |
| פינק פלויד | A Saucerful of Secrets (1968) | "Set the Controls for the Heart of the Sun" | 36 |
| פינק פלויד | Atom Heart Mother (1970) | "If" | 36 |
| פינק פלויד | The Dark Side of the Moon (1973) | "Money" | 36 |
| פינק פלויד | The Dark Side of the Moon (1973) | "Brain Damage" | 35 |
| פינק פלויד | The Dark Side of the Moon (1973) | "Eclipse" | 35 |
| פינק פלויד | Wish You Were Here (1975) | "Welcome to the Machine" | 36 |
| פינק פלויד | Wish You Were Here (1975) | "Have a Cigar" | 36 |
| פינק פלויד | Wish You Were Here (1975) | "Wish You Were Here" | 36 |
| פינק פלויד | Animals (1977) | "Pigs on the Wing 1" | 36 |
| פינק פלויד | The Wall (1979) | "Another Brick in the Wall, Part 1" | 17 |
| פינק פלויד | The Wall (1979) | "The Happiest Days of Our Lives" | 17 |
| פינק פלויד | The Wall (1979) | "Another Brick in the Wall, Part 2" | 17 |
| פינק פלויד | The Wall (1979) | "Hey You" | 19 |
| פינק פלויד | The Wall (1979) | "Nobody Home" | 36 |
| פינק פלויד | The Wall (1979) | "In the Flesh" | 36 |
| פינק פלויד | The Final Cut (1983) | "The Gunner's Dream" | 36 |
| פינק פלויד | The Final Cut (1983) | "Get Your Filthy Hands Off My Desert" | 17 |
| פינק פלויד | The Final Cut (1983) | "Southampton Dock" | 17 |
משתתפים

רוג'ר ווטרס - זמרה, בס, גיטרת קצב
אריק קלפטון - גיטרה מובילה, קולות רקע
טים רנוויק - גיטרת קצב, בס
כריס סטיינטון - אורגן האמונד, בס
אנדי ניומארק - תופים, כלי הקשה
מייקל קאמן - קלידים
מל קולינס - סקסופון
דורין צ'נטר - קולות רקע
קייטי קיסון - קולות רקע
הערות שוליים

↑  Roger Waters at Lakeland Civic Center, Lakeland, FL, USA, Setlist, ‏21 בדצמבר 2009 (באנגלית)
↑  Songs played by tour: The Pros and Cons of Hitchhiking, Setlist (באנגלית)
↑  18 July 1984 – Roger Waters’ Pros & Cons Of Hitch-Hiking Tour, Where's Eric! (באנגלית)
| --- | --- |
בקרת זהויות :  MusicBrainz release group: 10a5d2f8-a5b7-4206-81b1-85cc266ecaf2
בריוש

| --- | --- |

 
 מאכלים
 סוג:  מאפים וינאיים, לחם שמרים, לחם מתוק 
 מטבח:  המטבח הצרפתי 
 מוצא:  צרפת צרפת
 מרכיבים עיקריים:  קמח, סוכר, שמרים, חמאה, ביצה, מלח שולחן 
 
הבריוש, מאת שארדן
בריוש אישי קלאסי עם כדור בראשו שבצרפתית נקרא: Brioche à Tête
"מונה", בריוש בתוספת רום ותפוזים. פופולרי במיוחד בצפון אפריקה.
בְּרִיּוֹשׁ (בצרפתית: Brioche) הוא מאפה מהמטבח הצרפתי עשוי מבצק שמרים עשיר במיוחד, שתכולת הביצים והחמאה הגבוהה שבו מעניקה לו פנים רך ואוורירי. לבריוש קרום כהה, מוזהב ומבריק מהברשת ביצים או לעיתים ביצים בתוספת חלמונים. בבריוש אחוזי החמאה הם בדרך כלל ביחס של בין 1:4 ל-9:10 יחידות חמאה לקמח, כשברוב הפעמים היחס הוא 1:2. הצורה המפורסמת ביותר של הבריוש, היא ה-Brioche a Tete כלומר בריוש עם כובע. בריוש כזה נאפה בתבנית עגולה מסולסלת והוא מורכב משני חלקי בצק. החלק העליון הוא כדור המונח מעל החלק התחתון ולכן מזכיר כובע. ניתן לאפות אותו ככיכר או כמאפה אישי. כיום יש הממלאים אותו במילויים שונים, מתוקים או מלוחים.
מקור

הבריוש נולד בנורמנדי במאה ה-14. לחם הבריוש מוזכר כבר בימי הביניים, אז הכינו אותו באופן דומה למאפה הנוכחי.
מקור > אטימולוגיה

המילה הופיעה לראשונה בשנת 1404, אך מקור השם שנוי במחלוקת. השערה אחת היא שהשם נגזר מהמילה  bris ו- hocher, הנחה אחרת היא שמקורו במילה Briochins (תושב הקומונה סן-בריו (Saint-Brieuc)), על פי הנחה שלישית, נובע השם מפועל בצרפתית עתיקה, broyer, שפרושו "לטחון".
הבריוש בהיסטוריה

ז'אן-ז'אק רוסו העיר באוטוביוגרפיה "הווידויים", אותו פרסם בשנת 1782, כי יש המספרים על "נסיכה גדולה" שייעצה לאיכרים רעבים: "S’ils n’ont plus de pain, qu’ils mangent de la brioche", היינו, "אם אין להם לחם, שיאכלו בריוש" (המשפט תורגם לעברית: "אם אין להם לחם, שיאכלו עוגות"). משפט זה מיוחס לרוב, בטעות, למלכה מארי אנטואנט, אשתו של לואי השישה עשר. ישנה סברה המייחסת את האימרה למריה תרזה, אשתו של לואי הארבעה עשר, או אריסטוקרטית אחרת.
נואה ג'ופ

| --- | --- |

 לידה:  25 בפברואר 2005 (בן 19) בריטניה איזלינגטון, לונדון, בריטניה
 מדינה:  בריטניה בריטניה
 תקופת הפעילות:  מ-2015
 http://www.noahjupe.com
 פרופיל ב-IMDb
 
נואה ג'ופ (באנגלית: Noah Jupe; נולד ב-25 בפברואר 2005) הוא שחקן קולנוע וטלוויזיה אנגלי.
ילדותו

נואה ג'ופ נולד ב-25 בפברואר 2005, לשחקנית קייטי קוואנו וליוצר הסרטים כריס ג'ופ.
קריירה

ג'ופ התחיל את הקריירה שלו בשנת 2015, בגיל 10. סדרת הטלוויזיה הראשונה בה השתתף ג'ופ הייתה "פני דרדפול", בה גילם את דמותו של צ'ארלס צ'נדלר. בין הסרטים המוכרים בהם שיחק, ניתן למצוא את הסרטים "פלא", "ילד דבש" ו"פורד נגד פרארי".
בשנת 2020 שיחק במיני-סדרת הטלוויזיה "היית צריכה לדעת" של רשת HBO, בתפקיד של הנרי פרייז'ר, בנם של ניקול קידמן ויו גרנט. בספטמבר 2020 פורסם כי לוהק לסרטו החדש של הבמאי סטיבן סודרברג שיקרא "No Sudden Move" לצידם של דון צ'ידל, בניסיו דל טורו ודייוויד הארבור.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2017 | האיש עם לב הברזל | אתה מורווק |  |
| 2017 | That Good Night | רונאלדו |  |
| 2017 | סודות הפרברים | ניקי לודג' |  |
| 2017 | פלא | ג'ק וויל |  |
| 2018 | הולמס & ווטסון | דוקסי |  |
| 2018 | מקום שקט | מרקוס אבוט |  |
| 2018 | פרויקט טיטאן | לוקאס ג'נסן |  |
| 2019 | פורד נגד פרארי | פיטר מיילס |  |
| 2019 | ילד דבש | אוטיס לורט (בילדותו) | מועמד פרס אינדפנדנט ספיריט לשחקן המשנה הטוב ביותר (אנ') (2019) |
| 2021 | מהלך מתוכנן | מת'יו וורץ |  |
| 2021 | מקום שקט 2 | מרקוס אבוט |  |
| 2022 | הפילה של הקוסם | פיטר | דיבוב |
| 2022 | חלומות גדולים (אנ') | דוני אמרסון (אנ') בצעירותו |  |
| TBA | Morning | דני |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2015 | אחוזת דאונטון | ילד | פרק: |
| 2015 | פני דרדפול | צ'ארלס צ'נדלר | פרק: "And They Were Enemies" |
| 2015 | שיר לג'ני | ויליאם | סרט טלוויזיה של BBC One |
| 2016 | הודיני ודויל | קינגסלי קונאן דויל | 5 פרקים |
| 2016 | קוטל הדרקונים האחרון | טייגר פראוונס | סרט טלוויזיה של Sky One |
| 2016 | מנהל הלילה | דניאל רופר | 3 פרקים |
| 2020 | היית צריכה לדעת | הנרי פרייז'ר | מיני-סדרה |
| 2024 | פרנקלין | וויליאם טמפל פרנקלין (אנ') | מיני-סדרה |
| 2024 | האישה באגם | סת' שוורץ | 7 פרקים |
צ'ימי אווילה

לואיס אסקיאל "צ'ימי" אווילה (בספרדית: Luis Ezequiel "Chimy" Ávila; נולד ב-6 בפברואר 1994) הוא כדורגלן ארגנטינאי המשחק בעמדת החלוץ בריאל בטיס מהלה ליגה.
קריירה

אווילה התחיל את הקריירה שלו בקבוצת הנוער של טירו פדרל וערך את הופעת הבכורה שלו בקבוצה הבוגרת בליגה השנייה בארגנטינה בגיל 16 בלבד. ב-2015 חתם בסן לורנסו מליגת העל הארגנטינאית.
ב-2017 הושאל אווילה לווסקה מהליגה הספרדית השנייה וסייע לה להעפיל ללה ליגה. הוא המשיך עם וסקה גם בלה ליגה והיה מלך שערי הקבוצה עם 10 שערים בעונת 2018/2019.
בקיץ 2019 חתם אווילה באוססונה. בינואר 2020 נפצע בברכו והחמיץ את המשך העונה.
בספטמבר 2020 נפצע שוב באותה פציעה בברכו השנייה והחמיץ גם את עונת 2020/2021 כמעט במלואה. אווילה חזר לשחק במרץ 2021 לאחר 435 ימים מחוץ למגרשים.
ב-1 בפברואר 2024 חתם לשלוש וחצי שנים בריאל בטיס.
הערות שוליים

↑  Chimy Ávila vuelve a jugar en Liga 435 días después, elpais
צבי דר

| --- | --- |
אין תמונה חופשית
 לידה:  31 באוגוסט 1898 קרלובי וארי, צ'כיה 
 פטירה:  6 בינואר 1969 (בגיל 70) חפציבה, ישראל 
 שם לידה:  פרנץ לדרר 
 מדינה:  ישראל 
 
צבי דר (31 באוגוסט 1898 - 6 בינואר 1969) היה מנהל התעשייה הצבאית.
דר נולד בשם פרנץ לדרר בקרלסבאד, בבוהמיה שבאוסטרו-הונגריה, כיום בצ'כיה. ב-1913 הצטרף לתנועת בלאו וייס ובמרוצת הזמן נבחר ליו"ר התנועה בצ'כוסלובקיה. לאחר מלחמת העולם הראשונה נמנה בין מייסדי תנועת החלוץ באירופה. בתקופת המלחמה שירת כקצין לוחם מטעם צבא אוסטריה בחזית מול איטליה. בשנת 1920 עלה לארץ ישראל והיה ממקימי קיבוץ חפציבה.
בשנת 1933 יזם קידוח ליד הקיבוץ, כשנתגלו מים בשפע הוחלט לחלקם בין הקיבוצים השכנים ולשם כך הוקמה "אגודת המים השיתופית של עמק חרוד" שדר עמד בראשה והמהנדס שמחה בלאס התקבל על ידו להיות היועץ והמתכנן שלה. בהמשך היה דר מנהל אגודת המים של משקי עמק יזרעאל וחבר הנהלת "סולל בונה". לאחר מכן הוא מונה לארגן את התעשייה ההסתדרותית, היה מנהלה הראשון של כור תעשיות ועמד בראש החברה בשנים 1944–1950.
היה חבר ארגון "ההגנה" והשתתף בתעשיית כלי הנשק שיצרו במחתרת, בשנים 1950–1967 כיהן כמנהל התעשייה הצבאית. היה חתן פרס ביטחון ישראל ב-1968 על מפעל חיים על פועלו בתע"ש. על שמו נקרא בית התרבות בחפציבה "בית צבי", שעל תכנונו הוחל לעבוד ב-1969 (כיום נטוש).
הערות שוליים

↑  שמחה בלאס, "מי מריבה ומעש" עמ' 93 -94.
ערך זה הוא קצרמרבנושא ישראלים. אתם מוזמנים לתרום לוויקיפדיה ו.
| --- | --- |
בקרת זהויות :  NLI: 987007452165205171  ISNI: 0000 0000 2498 1959  LCCN: n78083104  VIAF: 45565663   WorldCat (עם VIAF): 45565663
אתי אנטה-שגב

| --- | --- |
אין תמונה חופשית
 לידה:  1 באוקטובר 1958 (בת 66) 
 מדינה:  ישראל 
 
אתי אנטה-שגב (נולדה ב-1 באוקטובר 1958) היא מפיקה ועורכת טלוויזיה, מוזיקה ותרבות ישראלית.